b'\n_START_ARTICLE_\nKylieFever2002\n_START_SECTION_\nOzadje\n_START_PARAGRAPH_\nTurneja KylieFever2002 je najve\xc4\x8dja turneja, kar jih je Kylie Minogue kdaj organizirala. Album Fever in videospoti za njegove single so navdihnili razne scene in kostume za nastope; to je tudi prva koncertna turneja z uporabo projekcijskega platna Kylie Minogue. Zaradi uspeha albuma in njegovih singlov je Kylie Minogue s turnejo zaslu\xc5\xbeila veliko ve\xc4\x8d denarja kot s svojimi prej\xc5\xa1njimi turnejami, zato so lahko postavili veliko ve\xc4\x8dji oder z dvemi stopni\xc5\xa1\xc4\x8di in petimi projekcijskimi platni, s \xc4\x8dimer so lahko na koncertih ustvarili ve\xc4\x8d razli\xc4\x8dnih tem._NEWLINE_Kostume sta ekskluzivno za Kylie Minogue oblikovala italijanska modna oblikovalca Dolce & Gabbana. Koreograf turneje je bil Rafael Bonachela._NEWLINE_To je prva turneja Kylie Minogue z uradnimi sponzorji, in sicer podjetji, kot sta Evian in Vodafone. Na vsakem od britanskih koncertov so zastonj delili Evianove plastenke z vodo, le da so ime \xc2\xbbEvian\xc2\xab\xc2\xa0zamenjali z imenom \xc2\xbbKylie\xc2\xab. Na steklenicah je pisalo \xc5\xa1e: \xc2\xbbEvian - Kyliejin uradni odpravljalec \xc5\xbeeje za turnejo turnejo Fever 2002\xc2\xab._NEWLINE_Ko je glavni singl z albuma postajal uspe\xc5\xa1nej\xc5\xa1i in uspe\xc5\xa1nej\xc5\xa1i tudi v Zdru\xc5\xbeenih dr\xc5\xbeavah Amerike, se je Kylie Minogue osredoto\xc4\x8dila na promocijo albuma in singla tudi tamkaj, zato so na\xc4\x8drtovali, da bo v sklopu turneje obiskala tudi ta kontinent. Vodja zalo\xc5\xbebe Capitol Records, Andy Slater, je dejal, da pred uspehom singla v ZDA turneje niso nameravali organizirati tudi tam. Kylie Minogue naj bi nasprotovala temu, da bi v sklopu turneje obiskali tudi Zdru\xc5\xbeene dr\xc5\xbeave. Dejala je, da meni, da ameri\xc5\xa1ko ob\xc4\x8dinstvo ne bo \xc2\xbbrazumelo\xc2\xab\xc2\xa0njenih nastopov v \xc5\xbeivo. Kljub govoricam o na\xc4\x8drtih turneje v Severni Ameriki, koncertov tamkaj zaradi statusa Kylie Minogue niso organizirali. Kasneje so razkrili, da je Kylie Minogue nameravala oditi na turnejo tudi v Kanado in Zdru\xc5\xbeene dr\xc5\xbeave Amerike, vendar se s tem ni strinjala njena zalo\xc5\xbeba. Kljub temu je Kylie Minogue v sklopu promocije albuma Fever in njegovih singlov velikokrat nastopila v Zdru\xc5\xbeenih dr\xc5\xbeavah Amerike, med drugim tudi na bo\xc5\xbei\xc4\x8dnem plesu Jingle Ball, koncertu, ki ga je produciral KIIS-FM, v sklopu katerega je obiskala Anaheim, Houston, Miami, Filadelfijo in._NEWLINE_Za obo\xc5\xbeevalce povsod po svetu so v posebni spletni oddaji na MSN-ju predvajali koncert Kylie Minogue v Manchestru.\n_START_SECTION_\nOstali ustvarjalci\n_START_PARAGRAPH_\nProducenti: Kylie Minogue, Bill Lord in Terry Blamey _NEWLINE_Mende\xc5\xbeer: Terry Blamey_NEWLINE__NEWLINE_Glasbeni vodja: Andrew Small_NEWLINE__NEWLINE_Kreativni vodji: William Baker in Alan McDonald_NEWLINE__NEWLINE_Glasbeni producent: Steve Anderson_NEWLINE__NEWLINE_Mened\xc5\xbeer turneje: Sean Fitzpatrick_NEWLINE__NEWLINE_Mened\xc5\xbeer produkcije: Steve Martin_NEWLINE__NEWLINE_Osveljevanje: Vince Foster_NEWLINE__NEWLINE_Re\xc5\xbeiser koncertnih posnetkov: Chris Keating_NEWLINE__NEWLINE_Koreograf: Rafael Bonachela_NEWLINE__NEWLINE_Asistentka koreografa: Amy Hollingsworth_NEWLINE__NEWLINE_Kostumi: Dolce & Gabbana\n_START_SECTION_\nGlasbena skupina\n_START_PARAGRAPH_\nKlaviature: Steve Turner_NEWLINE__NEWLINE_Bas kitara: Chris Brown_NEWLINE__NEWLINE_Kitara: James Hayto_NEWLINE__NEWLINE_Bobni: Andrew Small_NEWLINE__NEWLINE_Spremljevalni vokali: Lurine Cato in Sherina White_NEWLINE__NEWLINE_DJ: DJ Ziggy_NEWLINE__NEWLINE_Akrobat: Terry Kvasnik_NEWLINE__NEWLINE_Plesalci: Pia Driver, Patti Hines, Milena Mancini, Alec Mann, Jason Piper, Adam Pudney, Emma Ribbing, Alicia Herrero Simon, Andile E Sotiya, Melanie Teall in Rod Buchanan'